
Част 3. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ

Оценяването и класирането на офертите се извършва по критерия за възлагане „ОПТИМАЛНО СЪОТНОШЕНИЕ КАЧЕСТВО/ЦЕНА”, по смисъла на чл. 70, ал. 2, т. 3 от ЗОП.
Класирането на допуснатите до оценка оферти се извършва на база получената от всяка оферта „Комплексна оценка“ (КО). Комплексната оценка представлява сума от индивидуалните оценки по определените предварително от възложителя показатели, отразяващи оптималното съотношение качество/цена, както следва:

	Показател – П
	Максимално възможен брой точки

	П1 - Техническо предложение за изпълнение на поръчката (Тп)
	40

	Пс -Срок за стартиране на изпълнението 
	10

	П2 – Ценово предложение (Цп) 
	50



Комплексна оценка (КО) = Тп + Цп
На първо място се класира участникът, събрал най-много точки. Максималният брой точки, който може да получи участник на комплексна оценка, е 100 т.

Указания за определяне на оценката по всеки показател

[bookmark: _Hlk11422465]1. Показател П1 „ТЕХНИЧЕСКО ПРЕДЛОЖЕНИЕ” 
Максимален брой точки по показателя - 40 точки. 
Оценката по показател П1  се формира на базата на представените от всеки участник технически предложения и се извършва по точковата система на оценяване по скалата посочена по-долу. То трябва задължително да e съобразено с Техническата спецификация и останалите изисквания, заложени в документацията за участие и да не бъде преценено като „неподходяща оферта“. На оценка подлежат единствено предложения, които отговарят на минималните изисквания на възложителя към съдържанието на отделните части на офертата, на другите изисквания на възложителя, посочени в документацията за участие, на техническата спецификация, на действащото законодателство, на съществуващите технически изисквания и стандарти и са съобразени с предмета на поръчката.
„Неподходяща оферта“ е тази оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

Техническото предложение представлява предложение за изпълнение на възлаганата работа на обекта, при което трябва задължително да съдържа най-малко следните изискуеми елементи: 
1) Предложение за организация на персонала на участника (във формат на участника), с минимално съдържание: Предложение за организиране на работата на ключовия екип; Разпределяне на отговорностите и действията на ключовия екип; Координация и съгласуване на различните действия в ключовия екип, Методи за осъществяване на комуникация с Възложителя, Координация и съгласуване на различните действия между ключовия екип и Възложителя.
2) Предложение относно създаване на условия за спазване изискванията по ЗЗБУТ и за пожарна безопасност (във формат на участника), с минимално съдържание - в него се описва подробно предложението за мерките за безопасност и здраве и пожарна безопасност, които ще бъдат въведени при изпълнението на обекта.
ВАЖНО! 
Участник се отстранява от процедурата:
1. Ако не е разработил техническото предложение съгласно техническите спесификации и предварително обявените условия на ВЪЗЛОЖИТЕЛЯ.
2. Ако е налице несъответствие/несъгласуваност/противоречие между елементи на отделните раздели/части/компоненти на техническото предложение;
Първо Техническото предложение се проверява дали отговоря на минимално поставените изисквания за съдържание, качество и наличие на задължително изискуеми елементи и дали в своята последователност гарантира навременното постигане на резултати, спрямо минималните изисквания на техническата спецификация, като в случай, че спрямо него не може да бъде констатирано мотивирано наличие (не просто включване или поставяне на текстове) на никое от определените от възложителя надграждащи условия, то ще бъде оценено с минималния брой точки по показателя – 20,00 (петнадесет) точки.
Техническо предложение, което отговаря на предварително обявените изисквания на възложителя, съдържа задължително изискуемите елементи и в своята последователност, гарантира навременното и спрямо изискванията на техническата спецификация постигане на резултати, КАТО спрямо него може да бъде заключено мотивирано наличието (не просто включване или поставяне на текстове) на някое от изброените по-долу условия, надграждащи техническото предложение, ще получи за наличие на всяко едно условие допълнително по 5,00 (пет) точки за всяко едно от изброените по-долу условия (пояснение: при мотивирано наличие на само едно надграждащо условие оценката се определя на 25,00 точки /20,00т + 5,00т/, при две надграждащи условия - 30,00 точки /30,00т + 5,00т + 5,00т./, при три – 35,00 точки /20,00т + 5,00т + 5,00т + 5,00т/, при четири – 40,00 точки /20,00т + 5,00т + 5,00т + 5,00т + 5,00т/.

УСЛОВИЯ, НАДГРАЖДАЩИ ТЕХНИЧЕСКОТО ПРЕДЛОЖЕНИЕ:
· 1. За всеки от посочените по-горе два елемента на техническото предложение  са посочени изходни данни и факторите за навременното и качествено изпълнение на поръчката, и са дефинирани необходимите ресурси за изпълнение (материали, механизация и оборудване, човешки ресурси и др.) 
· 2. За създадената организация за изпълнение са посочени конкретни задължения на отговорния/те ключов/и експерт/и съобразно спецификата на работата като са формулирани конкретно предложени технически подходи за изпълнение, резултиращи еднозначно в постигнато по-добро качество на изпълнението. 
· 3. Представена е вътрешна организация като последователност от конкретни мерки, действия и задължения на отговорните експерти, които осигуряват вътрешния контрол на участника при изпълнението на поръчката чрез конкретно предложени технически подходи за изпълнение, които освен да гарантират качественото, навременно изпълнение в съответствие с изискванията на приложимите към изпълнението на поръчката норми, стандарти и практики, обосновават повишване на ефективността при изпълнението на поръчката.
· 4. Представено е изложение с описание на конкретни мерки за осигуряване на здравословни и безопасни условия на труд на обекта, като са отчетени евентуални негативни влияния и са предложени мерки за ограничаване на последиците от проявлението им. Предложени са съобразени с видовете работи на обекта мерки за осигуряване на пожарна безопасност във всеки етап на изпълнение, с включени конкретни действия за изпълнение от изпълнителския състав на обекта. 
ВАЖНО ! Ще се счита, че всяко от изброените по-горе условия не е налице и същото няма да бъде отчетено като надграждащо конкретното предложение за изпълнение на поръчката, за оферти, в които по отношение на което и да е от описаните „Условия, надграждащи техническото предложение“ е констатирано наличие на външни признаци за спазването им, но същите не отговарят на условията за надграждане на предложението, тъй като е спазена само формата, но тя не  допринася за качеството на изпълнението.
Условието не е налице и същото няма да бъде отчетено като надграждащо конкретното  предложение за изпълнение на поръчката и в случай, когато по отношение на конкретно условие бъдат открити  такива пропуски и/или несъответствия, които  от една страна не могат да повлияят на изпълнението на поръчката, с оглед спазване на правилната технологична последователност и минималните изисквания на възложителя, но от друга страна наличието на пропуски и/или несъответствия, в конкретното условие, не позволява на същото да допринесе за повишавне качеството на изпълнението. 

Важно! Достатъчно е наличието на една от горецитираните хипотези, за да не бъде отчетено условието като надграждащо техническото предложение.

2. Показател Пс -Срок за стартиране на изпълнението се определя, като се изчисли съотношението между най-краткия срок за стартиране на изпълнението, предложен от участник в поръчката и срока за стартиране на изпълнението, предложен от участника, чиято оферта се оценява, по следната формула: 


              С мин 
Пс = ------------- х 10, 	където:
	  	 С уч

С мин е най-краткия срок на доставка, предложен от участник в поръчката;
С уч е срока на доставка, предложен от участника, чиято оферта се оценява;
10 е максималната стойност на относителната тежест на Показателя „Срок за стартиране на изпълнението“ (Пс) в точки. 

ВАЖНО: с оглед на изискванията на ЗОП и ППЗОП, Възложителят определя следните минални и максимални граници за офериране на срок за изпълнение, които ще приеме за редовни в настоящата процедура. Участник, който се отклони от така зададените срокове ще бъде предложен за отстраняване от участие в процедурата.
Минимален срок за стартиране на изпълнението: 1 (един) календарен ден
Максимален срок за стартиране на изпълнението: 7 (седем) календарни дни

3. Показател П2 „ЦЕНОВО ПРЕДЛОЖЕНИЕ” (Цп)
Максимален брой точки по показателя – 50 точки.

До оценка по този показател се допускат само оферти, които съответстват на условията за изпълнение на обществената поръчка. Оценките на офертите по показателя се изчисляват по формулата: 

Цп = (Цmin / Цi) х 50 = .......... (брой точки),  където 

Цi е предложената обща цена, формирана като сбор от оферираните единични цени за всички позиции от приложение №4 – КСС, в лева без ДДС съгласно Ценовото предложение на съответния участник.
Цmin е минималната предложена обща цена, формирана като сбор от оферираните единични цени за всички позиции от приложение №4 – КСС, в лева без ДДС съгласно Ценовите предложения на допуснатите участници.
Цп е оценката по показателя.

[bookmark: _GoBack]Комисията изчислява точките с точност до втория знак след десетичната запетая. 

!!! В случай че комплексните оценки на две или повече оферти са равни, за определяне на изпълнител между класираните на първо място оферти се прилагат разпоредбите на чл. 58, ал. 2 и 3 от ППЗОП.

